Sien jy "die" mense om jou? – hier "blok" ek!
Sien jy "die" mense om jou?
Dan sal jy ook die afvlerkmense sien rondlê en in liefde moet ons op ons eie unieke manier hulle kan help, totdat hul vlerke genees is.
Tog is daar diegene wat so hoog in hulself is, die afvlerkmense sien en skouerophalend net aangaan uit hul hoogte en reken afvlerk? Dit moet agv sy/haar eie toedoen wees!
En toe sien ek diegene wat erkenning aan "God" se afvlerkmense gee, erkenning? Ja, ek sien hoe skop jy hulle want hulle ontsier jou omgewing. Vandaar die, moenie 'n afvlerk- "mens" wat reeds lê skop nie.
En toe, toe besef ek maar ek moet mooi rondom myself en in my omgewing kyk.
In my rondkyk sien ek heelwat heelvlerkmense wat eens op 'n tyd ook langs hierdie lewenspad 'n afvlerkmens was, ek sien hoe buk hulle met hul heelvlerke om die afvlerkmense, ek sien bemoeienis met mekaar, hetsy in die gedaante van 'n bord kos, 'n toebroodjie, 'n knielende gebed, 'n vasdag, 'n omarming ensovoorts.
Ek kyk na die afvlerkmense wat gehelp word deur die heelvlerkmense en ek weet ons is ok, want iewers langs die pad was almal van ons 'n afvlerkmens wat deur heelvlerkmense aangeraak is en dit kom kanseleer die kwaad in hierdie wereld uit.
Afvlerkmense wat gehelp is om hulle vlerke weer gesond te kry, desondanks die paar wat toekyk en skouers optrek, die paar wat kom en skop om uit die pad te skop.
Ek eer almal wat bemoeienis met 'n ander maak, wat eerder opbou as afbreek, afbreek is maklik, opbou kom met groot moeite.
Die ding van 'n mens breek iemand heeltemal af tot niks en dan begin die bouwerk na 'n beter, is uiters barbaars. Niemand met 'n gebroke siel sal ooit weer heel wees, ongeag sy maker se rede vir afbreek. Dit is om aan jou eie godkompleks te ly en so jou eie aanbidders te wil maak ten koste van die stukkende siele binne die mense.
Ons is klaar goed gemaak deur 'n MAKER wat deernis, empatie en bemoeienis kom maak het met die mens, en goedheid daarin kon raaksien het voor enige ander mens nog ooit dit kon sien of hul oë op die MAKER se handewerk gelê het.
En dan weer in liefde sal ons op ons eie unieke manier weet ons kan hulle gehelp het, totdat hul vlerke genees is omdat dit ons MAKER se wil vir ons hierop aarde is.
3 thoughts on "Sien jy "die" mense om jou?"
Oktober 26, 2016 at 8:26 vm
Ai Elané, jy het my ook weer bietjie laat dink. Ek sien baie afvlerkmense langs die pad, letterlik langs die pad wat ek elke dag werk toe ry. Ek sien hulle, voel vir hulle, maar wat doen ek vir hulle. Dit is iets waarmee ek baie worstel, en dit is goed dat jy daaroor skryf. Want dit is maklik om verby te ry, terwyl jy ñ paar woorde vir hulle in jou kar bid. Dit is die stop, en regtig vra, wat die doel is. En dit weer en weer te doen. So ja, dankie vir jou skrywe, ek vir een het jou vraag gehoor.
Oktober 26, 2016 at 8:29 vm
dankie vir die tyd wat jy maak om van my "gebrabel" te lees ek waardeer. Ek skryf meesal net om van die geraas in my eie kop ontslae te raak en net weer te voel ek is darem min of meer op koers omdat ek dit wat in my kop aan die gang is in die heelal kon loslaat. ONGEAG
Oktober 26, 2016 at 8:34 vm
Dit klink vir my na ñ heeltemal goeie manier om balans in mens se lewe te behou. Geniet jou dag verder, ek het lekker op jou blog gekuier.